Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel torjui Uuden-Seelannin esittämän YK:n päätösehdotuksen -
ja korosti, että konflikti voidaan ratkaista vain suorilla neuvotteluilla.
USA:n, Venäjän, Turkin, Saudi-Arabian ja Iranin ulkoministerit -
tapaavat käynnistääkseen poliittisen prosessin Syyrian konfliktista.
Turkin poliisi ryntäsi opposition media-asemille -
edeltäen ensi viikon parlamenttivaaleja.
Israelin YK-lähettiläs Danny Danon torjui päätösehdotuksen, -
jonka Uusi-Seelanti esitteli eilen YK:n turvallisuusneuvostolle.
Siinä Israelia ja palestiinalaisia vaadittiin lopettamaan väkivalta.
Danon sanoi Associated Press -uutistoimistolle, -
että rauha voidaan saavuttaa vain suorilla neuvotteluilla -
ja että parhaiten jännitteitä saataisiin lievennettyä, jos presidentti Abbas -
myöntyisi pääministeri Netanjahun tapaamiskutsuun.
Ehdotuksessa osapuolia vaaditaan lopettamaan väkivaltaisuudet, -
pidättäytymään lietsonnasta ja provo- soinnista sekä puolustamaan siviilejä.
Israelia vaadittiin lopettamaan juuta- laisasutusten laajentaminen mailla, -
jotka tulisivat osaksi palestiinalaisvaltiota.
Palestiinalaisia vaadittiin olemaan asettamasta Israelia syytteeseen -
kansainvälisessä rikostuomioistuimessa.
Väkivaltaisuudet jatkuivat Ramallassa ja Hebronissa -
palestiinalaisten ja Israelin joukkojen välillä.
Palestiinalaiset sytyttivät renkaita ja kivittivät Israelin joukkoja.
Nämä vastasivat mellakantorjuntakeinoin.
Viisi palestiinalaista loukkaantui yhteenotoissa.
Israelin joukot eivät loukkaantuneet.
Armeija päästi 200 palestiinalaista Gazasta rukoilemaan al-Aksalle.
Ylemmän israelilaisviranomaisen mukaan päätös sallia gazalaisille -
pääsy pyhätölle oli selvä osoitus siitä, -
että juutalaisvaltio on sitoutunut säilyttämään vallitsevan tilan -
ja että Israel suojelee uskonnonvapautta.
USA:n ulkoministeri Kerry ja Venäjän ulkoministeri Lavrov tapasivat -
Turkin, Saudi-Arabian ja Iranin ulkoministerit Wienissä -
uudella kansainvälisellä neuvottelu- kierroksella Syyrian sisällissodasta.
Wienin neuvotteluissa keskitytään päättämään Syyrian sisällissota, -
jossa USA ja sen läntiset ja Persianlahden liittolaiset -
ovat vastakkain Venäjän ja sen tukijoiden, kuten Iranin, kanssa.
Vihollismaat Iran ja Saudi-Arabia -
ovat arvostelleet jyrkästi toistensa roolia kriisissä.
Ne tapaavat nyt ensi kertaa saman pöydän äärellä, -
sen jälkeen kun Syyrian konflikti alkoi maaliskuussa 2011.
Diplomaatit toivovat neuvotteluista suunnitelmaa sille, -
miten jatkaa Syyrian neuvotteluja.
YK:n pääsihteeri Ban Ki-moon on kahden päivän vierailulla Espanjassa.
Hän kehotti Syyrian neuvotteluihin osallistuvia osapuolia -
sivuuttamaan kansalliset näkökul- mansa yrittäessään ratkaista kriisiä.
Kehotan kaikkia näitä viittä maata osoittamaan globaalia johtajuuttaan -
eikä ajamaan omia kansallisia näkökulmiaan.
Mitä pitemmälle he ajavat omia kansallisia näkökulmiaan, -
sitä enemmän kansa ja koko maailma joutuvat kärsimään.
YK:n mukaan -
Syyrian verinen konflikti on vaatinut yli 250 000 ihmishenkeä.
EU:n ulkoministeri Mogherini osallistuu myös Syyrian neuvotteluihin.
Hän sanoi, että neuvottelut ovat läpimurto, jo siksi, että ne pidetään.
Hän toivoo, että neuvottelut johtavat Syyrian kriisin ratkaisevaan prosessiin.
Pidin juuri kokouksen Iranin ulkoministeri Zarifin kanssa.
Huomenna on erityisen tärkeää, että paikalla saman pöydän ääressä ovat -
kaikki kriisiin osallistuvat alueelliset ja kansainväliset osapuolet -
ja että he pyrkivät määrittelemään yhteisen tilan -
aloittaa poliittinen prosessi Syyriassa kriisin ratkaisemiseksi.
Katsotaan, avaako viime päivien yhteistyö USA:n ja Venäjän kanssa -
tuon poliittisen tilan ja luoko se mahdollisuudet käynnistää prosessi, -
joka johtaa poliittiseen muutokseen Syyriassa.
Se on erittäin olennainen lähtökohta.
Vain viikko sitten sitä olisi ollut vaikeaa odottaa.
Kutsun jokaista ottamaan tämän tärkeän askelen.
Kuten pääsihteeri Ban Ki-moon sanoi, meidän pitää olla joustavia -
ja sallia tuon poliittisen tilan kasvaa ja synnyttää tuloksia.
Egyptin parlamenttivaalien 1. vaihe päättyi uusintakierroksen jälkeen.
Ensimmäisessä vaiheessa kilpailtiin 200 paikasta parlamentissa.
Ensimmäinen kierros päättyi viime viikolla ilman selkeää voittajaa.
Ensimmäisen vaiheen lopulliset tulokset julkaistiin eilisiltana.
Toisella kierroksella ensi kuussa loput 13 piirikuntaa äänestävät.
Egyptin poliittisten analyytikkojen mukaan -
presidentti al-Sisille uskollisten eh- dokkaiden odotetaan voittavan vaalit.
Jordaniassa kahdeksan ihmistä kuoli ja kymmeniä muita loukkaantui, -
kun kaksi ilotulitteilla täytettyä konttia räjähti Ammanissa.
Räjähdys tapahtui tullilaitoksen pihalla, -
jonne oli pysäköity kaksi ilotulitteita kuljettanutta kuorma-autoa.
Sakeiden, mustien savupilvien nähtiin kohoavan räjähdyspaikalta, -
kun palomiehet yrittivät hillitä tulta.
Jordanian pääministeri Ensour anoi komiteaa tutkimaan palon syitä.
Hän lisäsi, että ilotulitteiden tuonti Jordaniaan on laitonta.
Turkissa kaksi opposition media- yhtiöön kuuluvaa tv-kanavaa pimeni -
ja saman yhtiön kahden lehden jakelu estettiin, -
kun Turkin poliisi ryntäsi yhtiön toimistoon -
vain päiviä ennen parlamenttivaaleja.
Kyseessä oli presidentti Erdogania vastustavien mediatalojen ratsia.
Viranomaisten mukaan ratsia kuului Koza Ipek -monialayhtiön tutkintaan.
Verkosto kuuluu USA:ssa olevalle uskonoppineelle, -
jonka Erdogan syyttää yrittävän kaataa hänet vallasta.
USA:ssa sijaitseva turkkilainen oppositioryhmä varoitti, -
että mediatalon ratsia Istanbulissa oli turkkilaisjohdon pyrkimys -
estää ilmoitukset vaalivilpistä ennen parlamenttivaaleja.
Mediayhtiön valtaus on viimeisin askel Erdoganin hallinnon autoritarismissa.
Erdogan on ennenkin ottanut valtaansa -
tai muutoin painostanut monia mediajärjestöjä.
Tämä on vain viimeisin askel yrittää hallita koko Turkin mediaa.
Hän ei siedä kritiikkiä. Mediayhtiö oli yksi harvoista jäljellä olevista -
itsenäisistä mediataloista, ja nyt sekin on Erdoganin tukijoiden hallussa.
Turkin parlamenttivaalit alkavat sunnuntaina.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Shabat shalom! Nähdään maanantaina!
Suomennos: Maija Tuukkanen